Lige kun la nun planataj fermo kaj vendo de la Centra Oficejo de UEA en Roterdamo, la multjara ĝenerala direktoro de UEA, Osmo Buller, proponis al Libera Folio tekston kiu priskribas ordinaran tagon en la Centra Oficejo en 1991. Tiam la oficejo efektive estis nervocentro de la movado, UEA havis dekon da plentempaj oficistoj kaj ok mil individuajn membrojn.
#000001
La teksto unue aperis finnlingve en la gazeto Koillissanomat la 17-an de majo 1991
#000002
Redaktoro de tiu ĉi gazeto demandis, el kio konsistas mia labortago kiel la direktoro de la Centra Oficejo. Mi ne sciis, kion respondi, ĉar la tagoj estas tute malsamaj. Jen tamen, kiel pasis la pasinta lundo.
#000003
La labortago normale komenciĝas je la naŭa, sed tiutage mi sidis en mia laborĉambro jam je la oka kaj duono por legi Esperanto-gazetojn alvenintajn dum mia restado en Finnlando en la antaŭa semajno. La legado de gazetoj estas tre grava por resti ĝisdata pri ĉio, kio okazas en la Esperanta mondo.
#000004
Iom antaŭ la naŭa komencas alveni aliaj laborantoj. Venas ankaŭ juna polo, kiu montriĝas esti malnova konato. Li fondis libroeldonejon kaj volas, ke nia libroservo ekvendu liajn eldonaĵojn. Tio kompreneble eblas. Mi klarigas al li regulojn de internaciaj pagoj.
#000006
Sekvas kunsido kun la italo Pasquale kaj la usonano Roy pri la renovigo de nia komputila sistemo. La nuna aĝas jam dek jarojn kaj emas panei. Mi sendas ilin ambaŭ al Amsterdamo por kolekti ideojn en komputila foiro.
#000008
La anglo Marvin el la financa fako informas, ke la financaj kalkuloj de la pasinta jaro pretas. Tio ankaŭ necesas, ĉar en vendredo venos revizoro por ekzameni ilin. Marvin krome raportas, kiel estis uzitaj la donacoj por la agado en Afriko. Ĉio en ordo.
#000009
Post la paŭzo mi klopodas koncentriĝi al la verkado de la estrara raporto pri la pasintjara agado. Tion interrompas telefonvoko el Moskvo, kiu sciigas, ke Asocio de Sovetiaj Esperantistoj finfine estis oficiale registrita. Tuj poste vokas germano, kiu esploras pri la vivo de sia avo, kaj demandas, ĉu la avo aperas en protokoloj de UEA el la 20-aj jaroj. Mi divenas, ke li certe aperas tie, kaj promesas esplorigi la aferon.
#000012
Je la dektria estas lunĉopaŭzo. Mi iras al proksima picejo kun Mark, la novzelanda redaktoro de nia revuo. Ni parolas pri la sveda Esperanto-movado, kies jarkongreson en Gotenburgo Mark ĵus partoprenis.
#000013
8 el la 11 oficistoj antaŭ la Centra Oficejo en 1996.
#000014
Eniras la hispano Francisco, kiu redaktas la programlibron de la ĉi-jara Esperanta mondkongreso kaj volas diskuti pri ĝia enhavo. Tio memorigas min, ke antaŭ ol vojaĝi al Finnlando mi petis esplori, kiel transporti al Norvegio sen dogano la librojn kaj aliajn varojn bezonotajn en la kongreso. La informoj estis ricevitaj kaj solvo trovita.
#000017
La horloĝo montras la kvinan kaj duonon. La oficiala labortago finiĝas, sed la laboro daŭras ĝis la noktomezo, ĉar la estrara raporto urĝas.
#000019
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000020
Ĉu ASE ankoraŭ ekzistis en 1991a j.? Mi memoras, ke en tiuj jaroj multaj s-anoj el (Eks-)Sovetiaj landoj vizitis nian urbon, sed mi apenaŭ ion scias pri la asocia historio. La vortigo en la jena artikolo de H. Gorecka ne estas tute klara: 
#000025
Fakte en majo 1991, kiam mi verkis la tekston, la nomo ne plu estis ASE sed Sovetrespublikara Esperantista Unio. Mi ne kontrolis tion, kiam mi tradukis la tekston el la finna, en kiu eblas uzi por ASE kaj REU saman vortumon. Fine de decembro 1991 SEU iĝis Rusia Esperantista Unio (REU).
#000026
La Komitato estu prudenta kaj ne akceptu planon sen restarigo de CO.
La domo Nieuwe Binnenweg 176 en Roterdamo povus esti bona investaĵo kaj tiel resti kun UEA.
#000028
En la retejo de UEA mi sen respondo (komprenebele) proponis utiligi la domon en Nieuwe Binnenweg 176 kiel "Co working space" – moderna metodo por reagi al malkonstanta laborkvanto. Roterdamo estas nun centro de "inovativaj" entreprenoj (Haveno kaj internacieco estas historio kaj revo de la 1960aj jaroj).
Pli bona varbado ol se modernaj entreprenoj havas sian adreson en "Esperanto" ne povus ekzisti. Sed estraro kaj komitato vivas en pasinteco.
#000031
Nu, la haveno de Rotterdam tamen ankoraŭ estas la plej granda de Eŭropo kaj rilate internaciecon... bedaŭrinde loĝas nun pli da eksterlandanoj kaj homoj devenantaj el aliaj kulturoj en la urbo ol nederlandanoj mem... sed mi komprenas vian analizon.
Mi ankaŭ komprenas la problemon de altaj salajrokostoj, speciale nun, kiam la membraro, kompare kun tiu de la naŭdekaj jaroj, duoniĝis. Logike, ĉar la nuntempa UEA ne plu ofertas ion indan al siaj membroj.
Tamen, forigi la Centran Oficejon entute estas absurda ideo. La estraro komplete perdis la vojon.
#000032
Almenau mi mem favoras CO de UEA ekster europo, char la kontinento estas postrestinta, kaduka, arkaika.
#000034
Mi ne tute komprenas, kial tio estas bedaŭrinda. Cetere memoru, ke plejmulto da siatempaj CO-oficistoj estis "eksterlandanoj". Ĉu ankaŭ tio estis bedaŭrinda? Mi supozas (kaj esperas), ke tio ne estis via celo, sed tiu frazo legiĝas kiel la ksenofobiaj eldiroj de ekstremdekstruloj ("Eksterlandanojn for!").
#000039
Mi ne tute komprenas, kial tio estas bedaŭrinda. Cetere memoru, ke plejmulto da siatempaj CO-oficistoj estis "eksterlandanoj". Ĉu ankaŭ tio estis bedaŭrinda? Mi supozas (kaj esperas), ke tio ne estis via celo, sed tiu frazo legiĝas kiel la ksenofobiaj eldiroj de ekstremdekstruloj ("Eksterlandanojn for!")."
#000044
Tio estas bedaŭrinda pro pluraj kialoj. Nederlando estas unu el la plej dense loĝataj landoj en la mondo. Estas ŝerco pri Sovetunio, kie oni pro komunismo devus mendi aŭtomobilon tuj post naskiĝo de infano, por ke 18 aŭ 20 jarojn poste la plenkreskinta infano finfine havu ĝin... bedaŭrinde tiu malnova ŝerco pri Sovetunio kaj komunismo fariĝis realeco en Nederlando: Homoj en la grandaj urboj en Nederlando sen multe da mono ne plu trovas loĝejon. Ili nun atendas 13-15 jarojn aŭ pli...
Ne plu estas spaco en la lando, mankas pli ol 100.000 loĝejoj kaj tamen oni daŭre venigas eksterlandanojn.
#000045
Mi havas nenion kontraŭ eksterlandanoj aŭ homoj el aliaj kulturoj ĝenerale, sed oni ne fermu la okulojn pro la grandegaj problemoj, kiuj nuntempe okazas en okcidenteŭropaj socioj pro senbrida importo de eksterlandanoj.
Mi tute ne kontraŭas, ke oni helpas homojn, kiuj devas fuĝi el sia lando por savi sian vivon, sed
#000047
Vi mem juĝu, ĉu vi opinias tion "ekstremdekstra" aŭ ne, al mi ne gravas. Mi rifuzas nei problemojn, kiuj, vere ekzistas.
#000049
Vi unue ne volas, ke TEJO havu oficejon en Pollando, ĉar tie estas malbona rilato al LGBTIQ kaj "malrespekto al sendependeco de juĝistaro" kaj poste vi uzas multe pli obskuran terminaron kaj argumentaron, ol estas uzataj en ekz. Pollando rilate samseksamulojn. Leon, viaj argumentoj ĉie estas plej primitivaj.
#000050
Urbo kiu havas la plej grandan havenon en Eŭropo devas akcepti, ke en ĝi estos eksterlandanoj, sed ili estu la ĝustaj eksterlandanoj, kiel tiuj en CO, ekzemple.
#000055
Vi precizigas, ke vi ne pensas tiel... Ĉu mi precizigu, ke vi do preferas enmigron de krimuloj kaj homoj, kiuj ne respektas la okcidentan kulturon kaj valorojn?
#000058
Mi bedaŭras, ke ĝuste en la semajno, kiam la komitato de UEA kredeble akceptos la proponojn de la estraro, forvendos la CO-domon, per tio praktike findetruos la CO* kaj per tio ĵetos UEA en (ankoraŭ pli grandan) sensignifon, LF-legantoj enplektiĝas en diskutojn tute ekstertemajn, kiom ajn gravaj kaj pravaj.
#000061
Jam fosiĝas tombo por UEA. Ĉu vi ne jam aŭdas la funebrajn sonorilojn?
UEa nun estas en la manoj de kelkaj radikaluloj kun mondobildo fremda al la ĝenerala E-istaro. La nuntempaj "moŝtoj" uzas UEA kiel sian ludilon kaj uzurpos la laboron kaj kapitalon investitajn de generacioj por postĉasi siajn proprajn iluziojn.
Ĉio ĉi eblas ĉar la Komitato lamas. Vizitu la diskutliston de la Komitato kaj vi komprenos min: regas plena letargeco tie.
Jam estas temp' por la Esperantistaro fondi novan mondorganizon, ĉar la nuna suferas je ftizo kaŭzanta malrapidan sed certan morton.
#000063
> Ĉio ĉi eblas ĉar la Komitato lamas. Vizitu la diskutliston de la Komitato kaj vi komprenos min: regas plena letargeco tie.
#000064
Mi komprenas vin: mi regule vizitas la diskutliston de la komatato, kies chefa ekzistokialo estas la pli-malpli blinda oficialigo de la "proponoj" de la estraro.
#000065
"07.03 Kontraktado kun E@I pri administrado de UK kaj funkciigo de la Libroservo – propono kaj decido
#000067
07.04 Transdono de difinitaj arkivaĵoj al IEMV – propono kaj decido
#000068
"La Komitato de UEA [...] akceptas ke la Estraro decidu pri vendo [de Nieuwe Binnenweg], se tiu solvo, el racia vidpunkto, estas la plej bona".
#000071
"Mi bedaŭras, ke ĝuste en la semajno, kiam la komitato de UEA kredeble akceptos la proponojn de la estraro, forvendos la CO-domon, per tio praktike findetruos la CO* kaj per tio ĵetos UEA en (ankoraŭ pli grandan) sensignifon, LF-legantoj enplektiĝas en diskutojn tute ekstertemajn, kiom ajn gravaj kaj pravaj."
#000075
Mi pensas ke cxiuj ofecejoj devus esti tiel ekzempla kiel IEI, tiel bone organizita kaj kun entuziasma laboranto kiel ekz Jolanta von Holstein! ❤
#000079
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000084